ՄԱԿ-ի ընդհանուր քարտուղար Պան Քի Մուն յայտարարեց, թէ Սուրիոյ հակամարտութիւնը դարձած է միջազգային կազմակերպութիւնը դիմագրաւող մեծագոյն մարտահրաւէրը: Ան, քաղաքական երկխօսութեան կոչ ուղղեց հակամարտութեան կողմերուն: Ռուսիոյ նախագահ Վլատիմիր Փութին հաւաստեց, թէ «Ժընեւ -2» խորհրդաժողովը յաջողութիւն մը պիտի ըլլայ համայն միջազգային ընտանիքին համար: Իրանի խորհրդարանի նախագահ Ալի Լարիճանի ամբարտաւանութիւն նկատեց Պաշշար Ասատի նախագահութեան թեկնածութեան դէմ ամերիկացի պատասխանատուներու կատարած յայտարարութիւնները: